Den indiske imperieordenen er ikke tildelt siden Indias uavhengighet i 1947. Siden 1947 har også posten som ordenens stormester stått tom. Den siste stormester var Louis Mountbatten. Den indiske imperieordenen er likevel formelt sett ikke opphevet, men må anses å være hvilende. Den siste britiske ordensinnehaver døde i 2003. Det siste gjenlevende indiske medlem av ordenen var maharaja Mayurdwajsinhji Meghrajji III av Dhrangadhra-Halvad (1923–2010).